Bokse-krav: Drop nummerpigen - jeg vil have en nummerdreng! – Ekstra Bladet
Onsdag d. 20. apr. 2016 - kl. 07:55 0
Bokse-krav: Drop nummerpigen - jeg vil have en nummerdreng!
Jeg nægter at have en nummerpige, der går rundt som et sex-objekt til en kamp, siger svenske Mikaela Laurén
Nummerpige i Brøndby Hallen (Foto: Finn Frandsen)
Boksning og nummerpiger har altid været to ting, der hænger sammen, men sådan er det ikke, når den svenske Sauerland-bokser Mikaela Laurén forsvarer sin VM-titel hos WBC mod kroatiske Ivana Habazin i weekenden i Stockholm.
- Jeg nægter at have en nummerpige, der går rundt som et sex-objekt til en kamp, hvor to piger mødes. Det ville jo være sygt, siger Laurén til Aftonbladet.
- Nej, nu er det os piger, der skal have et show, og der er det vel kun rimeligt, at vi får lidt mandligt guf til øjnene, siger Laurén.
- Hvis alle fyrene har nummerpiger, når de går i ringen, så vil jeg som pige have en nummerdreng. For mig er det en selvfølgelighed - ellers er det diskriminering, siger Laurén.
- Og ellers bliver der slet ingen kamp, siger Laurén.
Se også: MMA-stjerne i chok over dødsfald: Svær pille at sluge
Se også: Boksestjerne var i problemer: FIFA-spil tog overhånd
Mikaela Laurén gider ikke det her med nummerpiger (Foto: All Over Press)
Nisse Sauerland meddeler, at han 'respekterer Mikaelas mening, og at man nu vil forsøge at skaffe en nummerdreng til lørdagens VM-kamp, og det glæder bokseren.
- Enten får promotoren løst det, ellers så løser jeg det selv. Det er ikke noget problem at finde en lækker fyr, der kan gå dér med skiltet, siger Laurén.
Det er tredje gang, at den 40-årige svensker forsvarer sin VM-titel. Det er hendes 30. kamp i karrieren og foreløbig er det blevet til 26 sejre og tre nederlag for svenskeren, der er tidligere landsholdssvømmer og tilbage i 2005 blev taget for doping året efter at have misset OL i Athen. I 2008 startede hun så boksekarrieren.
Nummerpigen fra Kessler-Mundine (Foto: Erik Kragh)
Nummerpigen går i ringen (Foto: Thomas Sjørup)
Nummerpiger før Brian-Holyfield (Foto: Lars Poulsen)
Nummerpige i Hvidovre til UFC (Foto: Gert Jensen)
Boksning i Brøndby Hallen (Foto: Finn Frandsen)
Andrade-Kessler i Parken havde også nummerpiger (Foto: Thomas Sjørup)